ከተገደሉት 30 ሰዎች ሌላ፤ በታጣቂ እስላማውያን ስላተገቱት ሰዎች አኀዝና ስለተለቀቁትም ሰዎች ብዛት በየሰዓቱም ሆነ ደቂቃው፣ ከአየቅጣጫው የተለያዩ ዜናዎች ይነገሩ እንጂ፤ አሜናስ አጠገብ በሚገኘው የተፈጥሮ ጋዝ ማውጫ ጣቢያ በትክክልና በዝርዝር ስላጋጠመው ሁኔታ የቀረበ ዘገባ የለም። የአልጀሪያ ልዩ ግብረ ኃይል 650 ታጋቾችን አስለቅቄአለሁ ነው የሚለው። ከአነዚህ ውስጥ 70 ገደማ የሚሆኑት የውC ሃገራት ተወላጆች መሆናቸውን አስታውቋል። ከተገደሉት ቢያንስ 7 የውጫ ሀገራት ተወላጅ ታጋቾች መካከል፣ 2 ጃፓናውያን፤ 2 የብሪታንያ ተወላጆች፤ እንዲሁም አንድ የፈረንሳይ ዜጋ እንደሚገኙበት ሮይተርስ ዜና አገልግሎት ዛሬ ረፋድ ላይ ጠቅሶ ነበር። የአልጀሪያ ዜጎች የሆኑ 8 ታጋቾች ፤ በአጋቾቹ እጅ ተገድለዋል። ከአጋቾቹም ቢያንስ 11ዱ በአልጀሪያ ልዩ ግብረ ኃይል ነው የተገደሉት። ከእገታው ስላመለጡ በዛ ያሉ ሰዎች ዜግነት ገና የታወቀ ጉዳይ የለም። ከአልጀሪያ በጎ ዜና እንዳልተሰማ የተናገሩት የብሪታንያው ጠ/ሚንስትር ዴቪድ ኬምረን---